Apa Nang Ikam Ungutakan Norsitah
Arsyad Indradi
Bakajutan hujan mandasau
jalanan takulipik atap rumah maingui
ari hilang latat
Danau Kota pantar kahilangan sumangat
Ikam pina kada tahutahu bacugutan di muhara
kaca lalungkang nang sabujurnya sudah
mangabur kana tampias
Apa nang ikam ungutakan Norsitah
Haratan hujan bamula taduh
Norsitah kadada lagi di situ
nang ada guratan jari di kaca :
Hujan dalam ragabadanku talanjur purun
manyapu ngaran nang ikan tulis
di hatiku dahulu hurufhurufnya nang suah
kuhapal bujur malahan tahija dalam igauanku
Danau Kota balangsar balajar mahija
humbayang diriku nang sasain jua mangabur
Kualalumpur, 2004
Saturday, May 7, 2011
Puisi Banjarmasin | Apa Nang Ikam Ungutakan NorsitahSaturday, May 07, 2011 Posted by kumpulan karya Puisi
Subscribe to: Post Comments (Atom)
bjn_Latn bjn_Latn zsm_Latn bjn_Latn min_Latn bjn_Latn bjn_Latn bjn_Latn sun_Latn bjn_Latn bjn_Latn bjn_Latn bjn_Latn min_Latn bjn_Latn bjn_Latn zsm_Latn min_Latn bjn_Latn zsm_Latn eng_Latn bjn_Latn eng_Latn